**ΤΑ ΜΠΑΛΟΝΙΑ ΤΗΣ ΦΙΛΙΑΣ**

ΣΧΟΛΙΚΟ ΕΤΟΣ:2023-2024

Μια φορά κι έναν καιρό ζούσε στον ουρανό ένα φωτεινό, μικρό μα πολύ λαμπερό αστέρι. Αυτό δεν ήταν ένα συνηθισμένο αστέρι, ήταν ένα μαγικό αστέρι. Φώτιζε τη γη και τους ανθρώπους, έδινε αγάπη και ότι άλλο ζητούσαν.

Μια παρέα μικρών παιδιών που ζούσαν σε μια μικρή γωνιά της γης, την Ελλάδα, έπαιζαν συχνά στο πάρκο της γειτονιάς. Ήταν πάντα φίλοι και δεν μάλωναν ποτέ.

Όμως ένα από αυτά, ο Σπύρος, σκέφτηκε ότι έπρεπε να κάνει κάτι για να έχουν περισσότερη περιπέτεια. Ως τώρα τα πράγματα ήταν πολύ ήσυχα. Το προηγούμενο βράδυ είχε ακούσει τους γονείς του να λένε ότι η διχόνοια μπορεί να σε βάλει σε μεγάλες περιπέτειες. Ευχήθηκε, λοιπόν, στο αστέρι να σκορπίσει άφθονη διχόνοια…

Έτσι και έγινε. Στον κόσμο όλο σκορπίστηκε η διχόνοια. Τα παιδιά τότε δεν ήταν φίλοι. Μάλωναν συνέχεια και έφτασαν σε σημείο κάποιες φορές να χτυπούν το ένα το άλλο.

Ο Σπύρος την επόμενη μέρα είπε στη μαμά του τι είχε γίνει. Επισκέφτηκαν τον δήμαρχο και ζήτησαν τη βοήθεια του. Εκείνος συγκέντρωσε όλα τα παιδιά στην πλατεία και τους έδωσε από ένα μπαλόνι…

Ήταν τα μπαλόνια της φιλίας, που είχανε γραμμένα τα ονόματα των παιδιών. Ο δήμαρχος λοιπόν έδωσε το σύνθημα και τα μπαλόνια έφτασαν στο μαγικό αστέρι που πραγματοποίησε την ευχή του Σπύρου και των φίλων του.

Συνεργάστηκαν και τα κατάφεραν. Η διχόνοια εξαφανίστηκε και τη θέση της πήρε η συνεργασία που έχτιζε κάθε μέρα την φιλία και την αγάπη. Εσύ πού έχεις ξεχάσει το δικό σου μπαλόνι της φιλίας